До декември 2014 г., когато получава швейцарски паспорт, Емболо има право да играе само в приятелски мачове. На 15 декември 2014 г., той взима решението да играе за Швейцарския национален отбор по футбол, въпреки че Камерунският футболен съюз и нац. треньор на Камерун Фолкер Финке отправят покани към него. На 9 октомври 2015 вкарва първия си гол за националния отбор в квалификационния мач за Европейското първенство през 2016 срещу Сан Марино.